wickkiey/tamil-wikipedia-chunked huggingface dataset:
# சாங்கியம்

## சாங்கியம் கூறும் தன்மாத்திரைகள் அல்லது தத்துவங்கள்

படைப்பிற்கு சாங்கியம் 25 தத்துவங்கள் அல்லது தன்மாத்திரைகளைக் காரணமாகக் கூறுகிறது. அவைகள் பின்வருமாறு:
- பிரகிருதி - 1
- புருடன்- 1
- மஹத் - 1
- பஞ்சபூதங்கள் - 5
- கர்மேந்திரியங்கள் - 5
- ஞானேந்திரியங்கள் - 5
- அந்தக்கரணம் - 4
- முக்குணங்கள் - 3
# சாங்கியம்

## உபநிடதம் மற்றும் பகவத் கீதையில் சாங்கிய சிந்தனைகள்

உலக படைப்பு மற்றும் சீவராசிகளின் தோற்றம் குறித்தான சாங்கிய சிந்தனைகள் உபநிடதம் மற்றும் பகவத் கீதையில் அதிகமாக கையாளப்பட்டுள்ளன. பகவத் கீதையில் சாங்கியம் என்பதற்கு ஞான யோகம் என்று பொருள்.
# சாங்கியம்

## இதனையும் காண்க

- பிரகிருதி
- புருச தத்துவம்
# முக்குணங்கள்

**முக்குணங்கள்** **' (**') என்பது சாங்கிய தத்துவத்தின்படி *சாத்விக குணம்*, *இராஜச குணம்*, மற்றும் *தாமச குணம்* ஆகியவைகளைக் குறிப்பதாகும். சாத்வீகம் வெள்ளை நிறத்தையும், இராஜசம் சிவப்பு நிறத்தையும், தாமசம் கறுப்பு நிறத்தினையும் குறிக்கும் என்பர். இக்குணங்களின் அடிப்படையில்தான் உயிர்களிடையே வேறுபாடுகள் காணப்படுகின்றன என்பது பொதுவான கருத்து. சாங்கியர்கள் முக்குணங்களின் சேர்க்கையினாலேயே உலகமானது உருவாகியது என்பர். முக்குணங்கள் சமநிலையில் இல்லாத போது பிரளயம் தோன்றுகிறது.
# முக்குணங்கள்

## சத்வ (சாத்விகம்) குணம்

சத்வ குணத்திலிருந்து தோன்றும் இயல்புகள்- நற்காரியங்களில் மனதைச் செலுத்தும் குணம், மன அடக்கம் (சமம்), புலன் அடக்கம் (தமம்), துன்பங்களைப் பொறுத்துக் கொள்ளும் இயல்பு (சகிப்புத் தன்மை), விவேகம், வைராக்கியம், தவம், வாய்மை, கருணை, மகிழ்ச்சி, நம்பிக்கை, பாவம் செய்வதில் கூச்சப்படுதல் (லஜ்ஜை), தன்னிலேயே மகிழ்ந்திருத்தல் (ஆத்மரதி), தானம், பணிவு மற்றும் எளிமை.
# முக்குணங்கள்

## சத்வ (சாத்விகம்) குணம்

### சத்வ குண பலன்கள்

சத்வ குணத்திலிருந்து தர்மச்செயல்கள்; தன் செயல்களைப் பகவானுக்கு அர்ப்பணம் செய்து விடுவது; பலனில் ஆசையில்லாமல் செயல்கள் செய்வது சாத்வீக குணமாகும். சத்வ குணமுடையோன் தெய்வத்தன்மையும், நிவிருத்தி மார்க்கமும்; விழிப்பு நிலையும் மற்றும் மேலுலகங்களை அடைகிறான்.
# முக்குணங்கள்

## ரஜோ (இராஜசம்) குணம்

ரஜோ குண இயல்புகள்- ஊக்கம், ஞானம், வீரம், தருமம், தானம், கல்வி, ஆசை, முயற்சி, இறுமாப்பு, வேட்கை, திமிர், தெய்வங்களிடம் செல்வங்கள் வேண்டுவது, வேற்றுமை எண்ணம், புலனின்பப் பற்று, சண்டைகளில் உற்சாகம், தன் புகழில் ஆசை, மற்றவர்களை எள்ளி நகையாடுவது, பராக்கிரமம், பிடிவாதத்துடன் ஒரு முயற்சியை மேற்கொள்ளுதல்.
பயனில் விருப்பம் கருதி செய்யும் செயல்கள் ராஜசமாகும்.
# முக்குணங்கள்

## ரஜோ (இராஜசம்) குணம்

### ரஜோ குண பலன்கள்

ரஜோ குணத்திலிருந்து இன்பப் பற்று; ரஜோ குணப் பெருக்கினால் அசுரத்தன்மையும், செயல் புரிவதில் ஆர்வம், கனவு நிலையும், இறப்பிற்குப்பின் மனித உடலையும் அடைகிறான்.
# முக்குணங்கள்

## தமோ (தாமசம்) குணம்

தமோ குண இயல்புகள்- காமம், வெகுளி, மயக்கம், கலக்கம், கோபம், பேராசை, பொய் பேசுதல், இம்சை, யாசித்தல், வெளிவேசம், சிரமம், கலகம், வருத்தம், மோகம், கவலை, தாழ்மை, உறக்கம், அச்சம், சோம்பல், காரணமில்லாமல் பிறரிடம் பொருட்களை எதிர்பார்த்தல் மற்றும் பிறர்க்கு கேடு விளைவிக்கும் செயல்கள் செய்வதும், பகட்டுக்காக செய்யப்படும் செயல்கள் தாமச குணங்கள் ஆகும்.
# முக்குணங்கள்

## தமோ (தாமசம்) குணம்

### தமோ குண பலன்கள்

தமோ குணத்திலிருந்து, சோம்பல் உண்டாகிறது. தமோ குணப்பெருக்கினால் இராட்சசத் தன்மையும், மோகமும் அதிகரிகின்றது. தமோ குணத்தினால் தூக்கநிலையும் உண்டாகிறது. தமோ குணத்தால் மறுபிறவியில் விலங்கு, மரம், செடி, கொடி போன்ற தாழ்வான நிலை பிறப்பு உண்டாகிறது.
# ஜோதிட வேதாங்கம்

**ஜோதிட வேதாங்கம்** வேதாங்கம் ஆறினுள் ஒன்றாகும். மனித உடலின் கண்ணாக உவமிக்கப்படுகின்றது. இந்திய வானியல் மரபின் தொன்மையான பாடநூல் எனச் சிறப்பிக்கப்படுகின்றது. "இலகத மகரிஷி"யினால் இது இயற்றப்பட்டது என்பர். கி.மு 1200 - 1000 வரையான காலத்தைச் சேர்ந்த நூலாகக் கொள்ளப்படுகின்றது.  
வேதக் கிரியைகளை மேற்கொள்வதற்கான காலத்தினை மிகத் துல்லியமாக கணிப்பிட வேண்டியதன் தேவையே ஜோதிட வேதாங்கத்தின் எழுச்சிக்கு காரணம் என்பர்.
# ஆறாம் நாள் போர் (குருச்சேத்திரப் போர்)

மகாபாரதத்தில் நடைபெற்ற குருச்சேத்திரப் போரின் ஆறாம் நாள் போர் குறித்த தகவல்கள் இங்கு தரப்படுகின்றன.
# ஆறாம் நாள் போர் (குருச்சேத்திரப் போர்)

## முக்கிய அம்சங்கள்

தருமர் கட்டளைப்படி திருஷ்டத்யும்னன் பாண்டவர் படையை மகர வியூகமாக அணி வகுத்தான். கௌரவர் படை கிரௌஞ்ச வியூகத்தில் அமைக்கப்பட்டிருந்தது.  
காலையிலேயே ஆள்சேதம் பெரிய அளவில் நடந்தது. தனது தேரோட்டி கொல்லப்பட்டதும் துரோணர் தாமே கடிவாளம் பிடித்து பாண்டவர் படையை நாசம் செய்தார்.  
பீமனுக்கும் துரியோதனனுக்கும் நேருக்கு நேர் போர் நடந்தது. துரியோதனன் பலமாக அடிபட்டு மயக்கமடைந்ததும் கிருபர் அவனை தன் தேரில் ஏற்றிக் கொண்டு காப்பாற்றினார். பீஷ்மரும் அச்சமயம் அங்குவந்து போரை நடத்தி பாண்டவர் படையை பெரிய அளவில் தாக்கினார்.
# ஆறாம் நாள் போர் (குருச்சேத்திரப் போர்)

## நிகழ்ந்த மரணங்கள்

• பாண்டவர் படையைச் சேர்ந்த ஆயிரக்கணக்கான வீரர்கள்  
சக்கரவர்த்தி இராஜகோபாலாச்சாரி எழுதிய மகாபாரதம் (வியாசர் விருந்து); வானதி பதிப்பகம், முப்பத்து எட்டாம் பதிப்பு, நவம்பர் 2009.
# ஏழாம் நாள் போர் (குருச்சேத்திரப் போர்)

மகாபாரதத்தில் நடைபெற்ற குருச்சேத்திரப் போரின் ஏழாம் நாள் போர் குறித்த தகவல்கள் இங்கு தரப்படுகின்றன.
# ஏழாம் நாள் போர் (குருச்சேத்திரப் போர்)

## முக்கிய அம்சங்கள்

ஏழாம் நாளின் காலையில் பீஷ்மர், கௌரவர் படையை மண்டல வியூகமாக அணிவகுத்தார். பாண்டவர் அணியை தருமர், வச்சிர வியூகமாக அணிவகுத்தார்.  
அன்று நடந்த போரில் அநேக முனைகளில் பெரும்மோதல்கள் நடைபெற்றன. கீழ்காணும் வகையில் போர் நடைபெற்றது:  
பீஷ்மர் - அருச்சுனன்  
துரோணர் – விராடன்  
அசுவத்தாமன் - சிகண்டி  
துரியோதனன் – திருட்டத்துயும்னன்  
நகுல- சகாதேவர்கள் – சல்லியன்  
அவந்தி தேச மன்னர்கள் – யுதாமன்யு  
பீமன் – கிருதவர்மன், சித்திரசேனன், விகர்ணன், துர்மஷன்  
கடோற்கஜன் – பகதத்தன்  
அலம்பசன் – சாத்தியகி  
புரிசிரவசு – திருஷ்ட கேது  
தருமர் – சுருதாயு  
சேகிதானன் – கிருபர்  
நாளின் இறுதியில் எல்லோரும் மிகக் களைப்படைந்து காயங்களால் துன்பப்பட்டு பாசறைகள் போய்ச் சேர்ந்தார்கள்.
# ஏழாம் நாள் போர் (குருச்சேத்திரப் போர்)

## நிகழ்ந்த முக்கிய மரணங்கள்

- விராடனுடைய மகன் சங்கன்
# ஏழாம் நாள் போர் (குருச்சேத்திரப் போர்)

## போர்க்களத்துக்கு வெளியே நிகழ்ந்த நிகழ்வுகள்

இருதரப்பு வீரர்களும் உடலில் தைத்திருந்த அம்புகளைப் பிடுங்கி, வைத்திய முறைப்படி காயங்களைக் கழுவி இளைப்பாறினார்கள். எல்லோரும் இசை வாத்தியங்களைக் கேட்டுக் கொண்டு உல்லாசமாக பொழுது போக்கினார்கள். அத்தருணத்தில் போர் குறித்து வார்த்தை ஒன்றும் பேசாமல் கழிக்கப்பட்டது என்கிறார் வியாசர்.  
சக்கரவர்த்தி இராஜகோபாலாச்சாரி எழுதிய மகாபாரதம் (வியாசர் விருந்து); வானதி பதிப்பகம், முப்பத்து எட்டாம் பதிப்பு, நவம்பர் 2009.
# மலேசிய சீனர் சங்கம்

**மலேசிய சீனர் சங்கம்** (சுருக்கமாக ம.சீ.ச; *Malaysian Chinese Association - MCA*; (சீனம்: 马来西亚华人公会; மலாய்: *Persatuan Cina Malaysia*) என்பது மலேசியாவில் உள்ள சீனர்களைப் பிரதிநிதிக்கும் ஓர் அரசியல் சங்கம் ஆகும். இந்தச் சங்கம் மலேசியாவை ஆளும் அரசியல் கூட்டணியான பாரிசான் நேசனலின் ஒரு முக்கிய உறுப்புக் கட்சியாகும்.  
ஐக்கிய மலாய்க்காரர்களின் தேசிய சங்கம் அம்னோ எனும் *United Malays National Organisation (UMNO),* மலேசிய இந்திய காங்கிரஸ் (ம.இ.கா) எனும் *Malaysian Indian Congress (MIC)*, இவை இரண்டும், பாரிசான் நேசனல் கூட்டணியின் இதர முக்கிய கட்சிகளாக விளங்குகின்றன. மலேசிய அரசியலில் மலேசிய சீனர் சங்கம், செல்வாக்கு மிக்க மிக முக்கிய அரசியல் கட்சியாகும்.
# மலேசிய சீனர் சங்கம்

## பின்புலம்

மலேசியாவில் பிரபலமாக விளங்கும் ஐந்து தேசிய நாளிதழ்களை மலேசிய சீனர் சங்கம் தன் கட்டுப்பாட்டில் வைத்துள்ளது. அவையாவன:
- தி ஸ்டார், ஆங்கில நாளிதழ் *(The Star)*
- சின் சியூ ஜிட் போ, சீன நாளிதழ் *(Sin Chew Jit Poh)*
- நான்யாங் சியாங் பாவ், சீன நாளிதழ் *(Nanyang Siang Pau)*
- சைனா பிரஸ், சீன நாளிதழ் *(China Press)*
- குவாங் மிங், சீன நாளிதழ் *(Guang Ming Daily)*  
சீன நாளிதழ்கள், சரவாக் மாநிலத்தில் கோடீஸ்வரராக விளங்கும் தியோங் ஹிவ் கிங் *(Tiong Hiew King)* என்பவருக்குச் சொந்தமானவையாகும். இவர் சரவாக் மாநில ஆளும் கட்சியில் மிகுந்த செல்வாக்கு உள்ளவர். அண்மைய காலங்களில் இந்த நாளிதழ்கள் மலேசிய சீனர் சங்கத் தலைவர்களிடையே அதிருப்திகளை ஏற்படுத்தி வருகின்றன. அதனால், அந்தச் சங்கத்திற்குள்ளேயே ‘ஏ’ குழு (*Team A*), ‘பி’ குழு (*Team B*) என இரு குழுக்கள் உருவாகியுள்ளன. 2008ஆம் ஆண்டு பொதுத் தேர்தலில் மலேசிய சீனர் சங்கம் மிகவும் மோசமான முடிவுகளைப் பெற்றது.
# மலேசிய சீனர் சங்கம்

## உருவாக்கம்

மலேசிய சீனர் சங்கம் 1949 பிப்ரவரி 27ஆம் தேதி தோற்றுவிக்கப்பட்டது. மலாயா கூட்டமைப்பு உருவான காலத்தில், சீனர்களுக்கு குடியுரிமை பெறுவதில் சிரமங்கள் ஏற்பட்டன. மலேசியச் சீனர்களின் பிரச்னைகளைத் தீர்த்து வைக்க ஓர் அமைப்பு தேவைப்பட்டது. அதன் காரணமாக டான் செங் லோக் (*Tan Cheng Lock*) என்பவர் மலேசிய சீனர் சங்கத்தை உருவாக்கினார். அதனால், சீனர்களுக்கும் மலாய்க்காரர்களுக்கும் இடையே சமூக இறுக்கங்கள் ஏற்பட்டன. அப்போது மலாய்க்காரர்களின் தலைவராக இருந்த ஓன் ஜாபார் (*Onn Jaafar*) என்பவ்ர் இருந்தார். அவர் டான் செங் லோக்கிடம் இருந்து ஒதுங்கி நின்றார்.
# மலேசிய சீனர் சங்கம்

## உருவாக்கம்

### குவோமிந்தாங்

மலேசிய சீனர் சங்கத்தின் தொடக்க காலத் தலைவர்கள் சீனாவின் குவோமிந்தாங் இராணுவத் தலைவர்கள் ஆவர். லியோங் இயூ கோ (Leong Yew Koh) என்பவர் குவோமிந்தாங் இராணுவத்தில் மேஜர் ஜெனரலாக இருந்தவர். பின்னர், இவர் மலாக்கா மாநிலத்தின் ஆளுநராகப் பதவி வகித்தவர். இவர் மலேசியாவின் முதல் நிதியமைச்சராகவும் பொறுப்பு வகித்தவர். துன் ஹென்றி எச்.எஸ்.லீ (Tun Henry H.S. Lee), டாக்டர் லிம் சோங் இயூ (Dr Lim Chong Eu) போன்ற்வர்கள் குவோமிந்தாங் இராணுவத்தில் முக்கிய பதவிகளை வகித்தவர்கள்.
# மலேசிய சீனர் சங்கம்

## வரலாறு

மே 13, 1969 இல் மலேசியாவின் மூன்றாவது பொதுத் தேர்தல் நடைபெற்றது. இதில் 33 நாடாளுமன்ற இடங்களுக்கு மலேசிய சீனர் சங்கம் போட்டியிட்டது. அவற்றில் 13 இடங்களை மட்டுமே தக்க வைத்துக் கொண்டது. பினாங்கு மாநிலம் கைவிட்டுப் போனது. அதன் காரணமாக, ம.சீ.ச.வின் தலைவராக இருந்த டான் சியூ சின் (Tan Siew Sin) என்பவர் 1974இல் தலைவர் பதவியில் இருந்து விலகிக் கொண்டார்.
# சோ. அழகர்சாமி

**சோ. அழகர்சாமி** (S. Alagarsamy, 5 ஆகத்து 1926 – 6 மார்ச் 2009) ஒரு தமிழக அரசியல்வாதி மற்றும் முன்னாள் சட்டமன்ற உறுப்பினர். இவர் சென்னை மாநில சட்டமன்றத்திற்கு கோவில்பட்டி சட்டமன்றத் தொகுதியிலிருந்து இந்திய கம்யூனிச கட்சி சார்பாக ஐந்துமுறை தேர்ந்தெடுக்கப்பட்டார்.
# சோ. அழகர்சாமி

## வாழ்க்கை

இவர் தமிழ்நாடு தூத்துக்குடி மாவட்டம் ராமநூத்து எனும் கிராமத்தில் 1926 ம் ஆண்டு ஆகஸ்டு 5 அன்று விவசாய குடும்பத்தில் பிறந்தார். இவரது பெற்றோர் சோலையா- கோப்பம்மாள் தம்பதியினர். இவரின் இளமைப் பருவத்தில் (13 வயது) இவரது தந்தை காலமானார்.
# சோ. அழகர்சாமி

## அரசியல் பங்களிப்பு

இவர் சென்னை மாநில சட்டமன்றத்திற்கு 1957 ல் முதன்முறையாகவும், மொத்தம் ஏழுமுறை கோவில்பட்டி சட்டமன்றத் தொகுதியில் போட்டியிட்டார். 1967 முதல் 1984 வரையிலும் மீண்டும் 1989 முதல் 1991 வரையிலும் சட்டமன்ற உறுப்பினராகப் பணியாற்றியுள்ளார்.
# சோ. அழகர்சாமி

## அரசியல் பங்களிப்பு

### தேர்தல் முடிவுகள்

| 1957 | வி.சுப்பையா நாயக்கர் | வி.சுப்பையா நாயக்கர்
செல்வராஜ்
சோ. அழகர்சாமி
பொன்னுசாமி | சுயேட்சை
காங்
கம்யூ
சுயேட்சை | 11425
10726
9901
3898 | 31.78%
29.84%
27.54%
10.84% |
| --- | --- | --- | --- | --- | --- |
| 1962 | வேனுகோபால கிருஷ்ணசாமி | வேனுகோபால கிருஷ்ணசாமி
அப்பாசாமி
சோ. அழகர்சாமி
பெரியசாமி
வெங்கடராமநாயுடு | காங்
சுதந்திரா
கம்யூ
தி.மு.க
சுயேட்சை | 22158
18059
15387
5030
543 | 36.22%
29.52%
25.15%
8.22%
0.89% |
| 1967 | சோ. அழகர்சாமி | சோ. அழகர்சாமி
V.O.C.A.பிள்ளை
R.K.தேவர்
R.சேர்மன் | கம்யூ
காங்
சுயேட்சை
சுயேட்சை | 33311
22885
3709
641 | 55.02%
37.80%
6.13%
1.06% |
| 1971 | சோ. அழகர்சாமி | சோ. அழகர்சாமி
சுப்பாநாயக்கர் | கம்யூ
NCO | 38844
23646 | 62.16%
37.84% |
| 1971 | சோ. அழகர்சாமி | சோ. அழகர்சாமி
சேனிராஜ்
தங்கபாண்டியன்
சுந்தரராஜ்நாயக்கர்
கோவில்பிள்ளை | கம்யூ
அதிமுக
திமுக
INP
சுயேட்சை | 21985
21588
13778
7187
2602 | 32.75%
32.15%
20.52%
10.70%
3.88% |
| 1980 | சோ. அழகர்சாமி | சோ. அழகர்சாமி
ஜெயலஷ்மி
காளிதாஸ்
குருசாமி | கம்யூ
காங்
JNP (JP)
சுயேட்சை | 39442
30792
6281
262 | 51.37%
40.11%
8.18%
0.34% |
| 1984 | ரங்கசாமி | ரங்கசாமி
சோ. அழகர்சாமி
சீனிராஜ்
V.Paulraj
பரமசிவன்
பெருமாள்சாமி
ராஜு
சோலையப்பன் | காங்
கம்யூ
சுயேட்சை
சுயேட்சை
சுயேட்சை
சுயேட்சை
சுயேட்சை
சுயேட்சை | 45623
28327
4655
977
715
633
627
283 | 55.75%
34.61%
5.69%
1.19%
0.87%
0.77
0.77
0.35 |
| 1989 | சோ. அழகர்சாமி | சோ. அழகர்சாமி
ராதாகிருஷ்ணன்
பால்பாண்டியன்
தர்மர்
M.Sஐயாத்துரை
அனந்தசாமி
ராமசாமி
ரஞ்சித்குமார்
மாரியப்பன்
M.ஐயாத்துரை
சோலையப்பன்
R. குருசாமி நாயக்கர்
லிங்கசாமி
சிவசுபிரமணியன்
ஜோசப்
செல்வராஜ் | கம்யூ
திமுக
சுயேட்சை
சுயேட்சை
சுயேட்சை
சுயேட்சை
IFT
சுயேட்சை
சுயேட்சை
சுயேட்சை
சுயேட்சை
சுயேட்சை
சுயேட்சை
சுயேட்சை
சுயேட்சை
சுயேட்சை | 35008
31724
13981
6462
4759
3263
2742
240
229
128
116
116
104
77
70
50 | 35.34%
32.02%
14.11%
6.52%
4.80%
3.29%
2.77%
0.24%
0.23%
0.13%
0.12%
0.12%
0.10%
0.08%
0.07%
0.05% |
# தமிழ்ப்பேராய விருதுகள்

**தமிழ்ப்பேராய விருதுகள்** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகம் மூலம் அளிக்கப்படும் விருதுகளாகும். இப்பல்கலைக்கழகத்தின் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக இவ்விருதுகள் வழங்கப்படுகின்றன. இதன் புரவலராக இப்பல்கலைக்கழக வேந்தரான டாக்டர் த. இரா. பச்சமுத்து, தலைவராக இப்பல்கலைக்கழகத் துணைவேந்தரான முனைவர் மு. பொன்னவைக்கோ ஆகியோர் உள்ளனர். இதன் செயலாளராக முனைவர் பீ.மு. அபிபுல்லா என்பவர் செயல்பட்டு வருகிறார்.
# தமிழ்ப்பேராய விருதுகள்

## வழங்கப்படும் விருதுகள்

ஒவ்வோர் ஆண்டும் கீழ்க்கண்ட வகைகளில் தமிழ்ப்பேராய விருதுகள் வழங்கப்படுகின்றன.  
1. புதுமைப்பித்தன் படைப்பிலக்கிய விருது
1. பாரதியார் கவிதை விருது
1. அழ. வள்ளியப்பா குழந்தை இலக்கிய விருது
1. ஜி. யூ. போப் மொழிபெயர்ப்பு விருது
1. பெ. நா. அப்புசாமி அறிவியல் தமிழ் விருது
1. ஆனந்த குமாரசாமி கவின்கலை விருது
1. முத்துத்தாண்டவர் தமிழிசை விருது
1. இளம் ஆய்வறிஞருக்கான வளர்தமிழ் விருது
1. விபுலானந்தர் படைப்பிலக்கிய விருது
1. பரிதிமாற் கலைஞர் விருது
1. பச்சமுத்து பைந்தமிழ் விருது
1. சுதேசமித்திரன் தமிழ் இதழ் விருது - வி. முத்தையா(2018)
1. தொல்காப்பியர் தமிழ்ச்சங்க விருது - தமிக்கல்விச் சேவை அமைப்பு, சுவட்சர்லாந்து(2018)
1. அருணாசலக் கவிராயர் விருது - களரி தொல்கலைகள் கலைஞர் மேம்பாட்டு மையம்(2018)
1. பாரிவேந்தர் பைந்தமிழ் விருது - இ. சுந்தரமூர்த்தி (2018)
# தமிழ்ப்பேராய விருதுகள்

## பரிசுத்தொகை

- மேற்காணும் விருதுகளில் முதல் எட்டு விருதுகள் ஒவ்வொன்றுக்கும் பரிசுத்தொகையாக இந்திய ரூபாய் 1,50,000/- மற்றும் பாராட்டுச் சான்றிதழ் அளிக்கப்படுகிறது.
- பரிதிமாற் கலைஞர் விருதுக்கு பரிசுத்தொகையாக இந்திய ரூபாய் 2,00,000/- மற்றும் பாராட்டுச் சான்றிதழ் அளிக்கப்படுகிறது.
- பச்சமுத்து பைந்தமிழ் விருதுக்கு பரிசுத்தொகையாக இந்திய ரூபாய் 5,00,000/- மற்றும் பாராட்டுச் சான்றிதழ் அளிக்கப்படுகிறது.
# வார்ப்புரு:UF-hcal

The HTML mark up produced by this template includes an hCalendar microformat, which makes the event details parsable by computers, either acting automatically to catalogue articles across Wikipedia, or via a browser tool operated by a person, to (for example) add the subject to a calendar or diary application. For more information about the use of microformats on Wikipedia, please see .
# வார்ப்புரு:UF-hcal

### Sub-templates

Dates will only be included if you use or (use the former for single dates; ).  
URLs will only be included if you use .  
**Please do not remove instances of these sub-templates.**
# வார்ப்புரு:UF-hcal

### Classes

hCalendar uses HTML classes including:  
**Please do not rename or remove these classes; nor collapse nested elements which use them.**<includeonly></includeonly><noinclude>
</noinclude>
# ஏ.ஆர்.ரி தொலைக்காட்சி

**ஏ.ஆர்.ரி தொலைக்காட்சி** (ART Television) இலங்கையில் ஒளிபரப்பாகும் ஆங்கில மொழி தொலைக்காட்சிச் சேவையாகும். சூலை 21 2003 ல் ஆரம்பிக்கப்பட்ட இச்சேவை ஆங்கில நிகழ்ச்சிகளுக்கு முக்கியத்துவம் கொடுத்து 24 மணி நேரம் இயங்குகின்றது. இதனது ஒளிபரப்பினை மேல்மாகாணத்திலும், கண்டி மாவட்டம் உட்பட சில பிரதேசங்களிலும் தெளிவாகப் பார்க்க முடிகிறது.  
1995 ம் ஆண்டு ஆரம்பிக்கப்பட்ட 'டைனவிசன் தொலைக்காட்சி' சேவையே 2003ம் ஆண்டில் பெயர் மாற்றம் பெற்று புதுமெருகு பெற்றது. சர்வதேச ஆங்கில மொழி நிகழ்ச்சிகளுடன் உள்நாட்டு வர்த்தகம் மற்றும் செய்தி அறிவிப்புகளும் ஒளிபரப்பாகின்றன.  
தனது ஒளிபரப்பை அலைவரிசையினூடாக இலங்கை முழுவதும் ஒளிபரப்ப முயற்சி செய்து வருகின்றது.
# கணித்தமிழ்ச் சங்கம்

**கணித்தமிழ்ச் சங்கம்** என்பது கணிப்பொறிப் பயன்பாடுகள், பல்லூடகம், இணையம் மற்றும் வேறெந்த மின்னணு ஊடகத்திலும், கணித்தமிழ் பயன்பாட்டுத் தளத்தில் பணியாற்றி வரும் தமிழ் மென்பொருள் தயாரிப்பாளர்கள், தமிழ் எழுத்துருப் படைப்பாளிகள், பயன்பாட்டுக் கருவிகளை உருவாக்குபவர்கள், ஆய்வாளர்கள் மற்றும் அறிஞர் பெருமக்களின் பொதுவான நலன்களைக் கருத்தில் கொண்டு செயல்படும் ஒர் அமைப்பாகும். இதன் தலைவராக கணினி இயல் வல்லுனரும், கணினி தொடர்பான பல தமிழ் நூல்களை எழுதியவருமான மா. ஆண்டோ பீட்டர் என்பவர் இருந்து வந்தார். இவரது மறைவுக்குப் பின்பு சொ. ஆனந்தன் என்பவர் புதிய தலைவராகத் தேர்வு செய்யப்பட்டுப் பொறுப்பேற்றுள்ளார்.
# கணித்தமிழ்ச் சங்கம்

## நோக்கங்கள்

- கணிப்பொறிப் பயன்பாடுகள், பல்லூடகம், இணையம் மற்றும் வேறெந்த மின்னணு ஊடகத்திலும் கணித்தமிழ் பயன்பாட்டுத் தளத்தில் பணியாற்றி வரும் தமிழ் மென்பொருள் தயாரிப்பாளர்கள், தமிழ் எழுத்துருப் படைப்பாளிகள், பயன்பாட்டுக் கருவிகளை உருவாக்குபவர்கள், ஆய்வாளர்கள் மற்றும் அறிஞர் பெருமக்களின் பொதுவான நலன்களைக் கருத்தில் கொண்டு செயல்படுவது.  
- சங்க உறுப்பினர்கள் தமிழ் மென்பொருள் உருவாக்கி கணிணியில் தமிழின் பயன்பாட்டைப் பரவலாக்குவதற்கு உதவி செய்வதும் வசதிகளை நல்குவதும்.  
- சங்க உறுப்பினர்கள் ஏற்கனவே உருவாக்கி வைத்துள்ள, இனிமேல் உருவாக்கவிருக்கும் தமிழ் மென்பொருள்களையும், செயல்வரைவுகளையும் பற்றிய தகவலை, ஏனைய உறுப்பினர்களும், உலகமெங்குமுள்ள தமிழ்பேசும் சமுதாயமும் அறிந்துகொள்ளச் செய்யும்பொருட்டு அவற்றைச் சங்கத்தில் பதிவு செய்து கொள்ள வாய்பளிப்பது.  
- சங்க உறுப்பினர்களின் உருவாக்கப் பணிக்குத் தொடர்புடைய மென்பொருள் கருவிகளும், செயல்வரைவுகளும் அடங்கிய நூலகத்தை உருவாக்குவது.  
- சங்க உறுப்பினர்களின் உருவாக்கப் பணிகளுக்குத் தேவையான புத்தகங்களையும், வழிகாட்டு நூல்களையும், கொண்ட நூலகத்தை ஏற்படுத்துவது.  
- விசைப் பலகை வடிவாக்கம், குறியீட்டு நெறிமுறைகள், தமிழ்த் திரை வடிவமைப்பு, கணித்தமிழ்ச் சொல்லகராதி, மொழிபெயர்ப்பு மற்றும் ஒலிபெயர்ப்பு ஆகியவற்றைத் தரப்படுத்துவது.  
- கணித்தமிழ் மென்பொருள் உருவாக்கம், தரப்படுத்துதல், வளர்ச்சி நிதி வழங்கல், அரசின் உறுதிச் சான்றளிப்பு, தயாரிப்பாளரின் அறிந்தேற்பு, பதிப்புரிமைப் பாதுகாப்பு - ஆகியவை தொடர்பான, உறுப்பினர்களின் பொதுவான நலன்களைப் பாதுகாக்கும் பொருட்டு, அனைவரும் ஓருங்கிணைந்த அமைப்பாக, அரசுத்துறைகளுடன் நெருக்கமான தொடர்புகளை ஏற்படுத்திக் கொள்வது.  
- கணித்தமிழ் வளர்ச்சியில் தொடர்புடைய தொழில்துறையுடன் தொடர்ச்சியான தகவல் தொடர்புக்கும் கூட்டு நடவடிக்கைக்கும் உதவும் பொருட்டு, கல்வி மற்றும் ஆராய்ச்சி நிறுவனங்களுடன் நெருக்கமான உறவை ஏற்படுத்திக் கொள்வது.  
- கணித்தமிழ் மென்பொருள் தயாரிப்பாளர்களிடைடே சிறந்த தகவல் பரிமாற்றத்தை ஏற்படுத்தும் பொருட்டு உலகம் முழுவதிலுமுள்ள கணித்தமிழ் மென்பொருள் தயாரிப்பாளர்கள் அனைவரையும் ஓரு குடையின் கீழ் கொண்டு வர முயற்சிகள் மேற்கொள்வது.  
- மென்பொருள்/வன்பொருள் தயாரிப்பில் ஈடுப்பட்டுள்ள பன்னாட்டு நிறுவனங்களுடன், பன்மொழி மென்பொருள் உருவாக்கத்தில் உள்ள சிக்கல்களைக் கலந்துபேசி, சங்க உறுப்பினர்களின் தயாரிப்புகளை அவர்களின் மூலமாக சான்றளிப்புப் பெற முயல்வது.  
- ஒரு பொதுவான இணையத் தளத்தில் மின்வணிகம் முலமாக சங்க உறுப்பினர்களின் படைப்புகளை விற்பனை செய்ய உதவி செய்வது.  
- இந்திய மொழிகள் மென்பொருள் உருவாக்க சங்கம், நாஸ்காம் போன்ற ஒத்த அமைப்புகளுடன் நெருக்கமான உறவுகளை ஏற்படுத்திக் கொள்வது.  
- சங்க உறுப்பினர்களிடையே ஒருமைப்பாட்டையும் நல்லுறவையும் ஏற்படுத்தி, உலகமெங்கும் தமிழ்பேசும் சமுதாயத்தினரிடையே சங்க ஒருமையை முன்னிறுத்திக் காட்டுவது.  
- சங்க உறுப்பினர்களின் பொதுவான நலன்களுக்கு உகந்த வேறெந்த நடவடிக்கைகளையும் மேற்கொள்வது.  
மேற்கண்ட நோக்கங்களை நிறைவேற்றுவதற்குத் தேவைப்படுகின்ற, உதவுகின்ற மற்ற பல முயற்சிகளையும் மேற்கொள்வது.
# தமிழகத்தில் கிரேக்கக் காசுகள்

தமிழக்த்தில் கிடைத்த கிரேக்கக் காசுகளின் பழமை பொ.மு. 300 வரை செல்லும். மேலும் கிடைத்துள்ள காசுகள் பல எந்த நகரத்தில் அச்சிட்டது என்பதை கூட அறிய முடிகிறது. கரூர் நகரிலே அதிகக் காசுகள் கிடைத்தது குறிப்பிடத்தக்கது.
# தமிழகத்தில் கிரேக்கக் காசுகள்

## காசுகள்

| அச்சிட்ட இடம் | காலம்/எண்ணிக்கை | மற்ற குறிப்புகள் |  |
| --- | --- | --- | --- |
| ரோட்சு தீவுகள் | பொ.மு. 200 (2 காசுகள்) | செப்பு, 1 கிராம், 11 மி.மீ. விட்டம், இரு காசுகளிலும் பின்பக்கத்தில் ரோசாப்பூவும் முன்பக்கத்தில் ஒரு காசில் கெலியாசு கடவுளும், மற்றொரு காசில் பெண் கடவுளும் உளது. |  |
| கிறீட்சு தீவு | பொ.மு.200 (1 காசு) | செப்பு, 17 மி.மீ. விட்டம் முன்பக்கத்தில் மனிதத் தலையும் பின் பக்கத்தில் காளை உருவமும் உளது. |  |
| திரேசு தீவுகள் | பொ.மு.200 (1 காசு) | கிரேக்க கடவுள்கள் |  |
| தெசிசு தீவுகள் | பொ.மு.200 (1 காசு) | முன்பக்கம் சியசு கடவுளும், பின்பக்கம் ஆட்டுக்கிடாயும் உளது. | } |
# தமிழகத்தில் கிரேக்கக் காசுகள்

## செலியூசிட் குடும்பம்

கிரேக்க மன்னர் அலெக்சாண்டர் மரணத்துக்குப்பின் டைகிடிசு நதியில் ஆதிக்கம் செலுத்திய செலியூசிட் வம்சத்தவர் வெளியிட்ட 10 காசுகள் கரூர் நகர அமராவதி ஆற்றங்கரையில் கிடைத்துளன. இவற்றில் கிரேக்க தெய்வங்களான அதேனா, சியசு, மன்னர் இரண்டாம் செலியூசிட் ஆகிய உருவங்களும் உளது.
# தமிழகத்தில் கிரேக்கக் காசுகள்

## உறுதி

இவற்றை கொண்டு *கரூர் நகரை மையமாக கொண்ட வர்த்தகத்தில் கரூரிலிருந்து சேரர் துறைமுகம் முசிறிக்கு பொருட்கள் கொண்டு செல்லப்பட்டு பின் மெசப்பத்தோமியா நகரங்களுக்கு பொருட்கள் எடுத்து செல்லப்பட்டது* என்ற கருதுகோளை உறுதிப்படுத்தலாம்.
# நடன காசிநாதன்

**நடன காசிநாதன்** (1940 – 6 அக்டோபர் 2025) என்பவர் தமிழ்நாடு அரசு தொல்லியல் துறையின் முன்னாள் இயக்குநரும், **தமிழ்நாடு அரசு ஆவணக் காப்பகம் மற்றும் வரலாற்று ஆராய்ச்சி** மையத்தின் (Tamil Nadu Archaeological Research Centre) நிறுவனரும் ஆவார்.. மேலும் தமிழர்களின் வரலாற்று பழமை நிறுவல் ஆராய்ச்சி நூல்கள் பலவற்றையும் வெளியிட்டுள்ளார்.
# நடன காசிநாதன்

## வாழ்கைக் குறிப்பு

நடன காசிநாதன் தமிழ்நாட்டின், தற்போதைய கடலூர் மாவட்டம் நெய்வேலிக்கு அருகில் உள்ள தொப்பளிக்குப்பத்தில் பிறந்தார். அண்ணாமலைப் பல்கலைக்கழகத்தில் வரலாற்றில் இளங்கலைப் பட்டம் பெற்றார். பின்னர் சென்னைப் பல்கலைக்கழகத்தில் தொன்மை வரலாறு, தொல்லியல் பாடத்தில் முதுகலைப் பட்டம் பெற்றார். 1967 இல் தமிழ்நாடு தொல்லியல் துறையில் கல்வெட்டாய்வாளராக பணியில் சேர்ந்தார். 1989 இல் அத்துறையின் இயக்குநராக உயர்ந்தார். 1998 இல் ஓய்வு பெற்றார்.  
இவரதுப் பணிக்காலத்தில் தமிழ்நாட்டின் பல்வேறு பகுதிகளில் கள ஆய்வு மேற்கொண்டு பல புதிய கல்வெட்டுகளையும், செப்பேடுகளையும் கண்டறிந்தார். திருத்தணிக்கு அருகில் உள்ள வேலஞ்சேரியில் இவர் கண்டுபிடித்த இரு அரிய செப்பேடுகளினால் பல்லவர் வரலாற்றில் இருந்த குழப்பம் நீங்கப் பேருதவியாக இருந்தது.
# நடன காசிநாதன்

## நாணயவியல்

இவர் வெளியிட்ட தமிழக காசு இயல் புத்தகம் வெளிவரும் முன்பு முத்திரை காசுகள் வட இந்தியாவில் இருந்து தமிழகம் வந்தவை என்ற கருத்து நிலவியது. ஆனால் மகாலிங்கம் போன்றவர்கள் கி.மு. ஐந்தாம் நூற்றாண்டு முதலே பாண்டியர்கள் முத்திரைக் காசுகளை வெளியிட்டுள்ளதால் வடவிந்தியா வழியே தமிழகத்துக்கு இக்காசுகள் வந்தவை என்ற கருத்தை மீளாய்வு செய்ய வேண்டும் என்று கருதினர். அந்நேரத்தில் இவர் வெளியிட்ட தமிழக முத்திரைக்காசுகளின் பட்டியல் அதை உறுதிப்படுத்தின.
# நடன காசிநாதன்

## ஆய்வுக் கட்டுரைகள்

இவர் வெளியிட்ட ஆய்வு நூல்கள் மற்றும் கட்டுரைகளில் சில,
1. தமிழர் காசு இயல் (நூல்), உலகத் தமிழாராய்ச்சி நிறுவனம், சென்னை.
1. தமிழக கல்வெட்டோடு காணப்படும் குறியீடுகள், பத்தாவது கருத்தரங்கு, ஆய்வுக்கோவை.
1. தமிழ்நாடு அரசு தொல்பொருள் ஆய்வுத்துறையின் அண்மைக் கண்டுபிடிப்புகள், ஆவணம் இதழ்.
1. Antiquity of sea voyage in Tamilnadu.
# நடன காசிநாதன்

## ஆய்வு நூல்கள்

1. கல்லெழுத்துக்கலை
1. முத்தில் முகிழ்த்த முத்தரையர்
1. வன்னியர்
1. தென்பகுதிப் பாளையக்காரர்கள் வரலாறு
1. மண்ணும் மாந்தரும்
1. தமிழர் பண்பாட்டுச் சிதறல்கள்
1. சோழ வேந்தர் பரம்பரை வன்னியப் பாளையக்காரர் வரலாறு
1. பூம்புகாரும் கடல் அகழாய்வும்
1. பெரம்பலூர் மாவட்டத் தடயங்கள்
1. பண்டைத் தடயம், மா.சந்திரமூர்த்தி என்றவருடன் சேர்ந்து வெளியிட்ட புத்தகம்.
# 3 இடியட்சு

**3 இடியட்சு** (ஆங்கிலம்: *3 Idiots*, ஹிந்தி: *थ्री इडीयट्स*) என்பது இந்தி மொழியில் அமைந்த 2009ஆம் ஆண்டு வெளிவந்த ஓர் இந்திய நகைச்சுவைத் திரைப்படம் ஆகும். இந்தத் திரைப்படம் தமிழ் மொழியில் நண்பன் என்ற பெயரில் 2012ஆம் ஆண்டில் வெளியாகியுள்ளது. இந்தத் திரைப்படம் சேத்தன் பகத்தின் வைவு பாய்ன்டு சம் ஒன் என்ற நூலை அடிப்படையாகக் கொண்டது. ராஜ்குமார் ஹிரானியால் இயக்கப்பட்ட இந்தத் திரைப்படத்தில் அமீர் கான், கரீனா கபூர், மாதவன், ஷர்மான் ஜோஷி, ஒமி வைத்யா, பரிக்ஷித் சஹானி, பொமன் இராணி ஆகியோர் நடித்துள்ளனர்.
# 3 இடியட்சு

## நடிகர்கள்

| நடிகர் | கதாபாத்திரம் |  |
| --- | --- | --- |
| அமீர் கான் | ரஞ்சோட்தாஸ் "ரஞ்சோ" ஷியாமளதாஸ் சன்சட்/புன்சுக் வங்டூ |  |
| கரீனா கபூர் | பியா சகஸ்ரபுத்தே |  |
| மாதவன் | பரான் குரேஷி |  |
| ஷர்மான் ஜோஷி | ராஜு ரஸ்டோகி |  |
| பொமன் இராணி | விரு சகஸ்ரபுத்தே (வைரசு) |  |
| ஒமி வைத்யா | சதூர் ராமலிங்கம் (சைலன்சர்) |  |
| ராகுல் குமார் | மன்மோகன்/எம். எம் (மில்லிமீற்றர்). |  |
| மோனா சிங் | மோனா சகஸ்ரபுத்தே |  |
| சஞ்சய் லஃபோன்த் | சுஹாஸ் |  |
| பரிக்ஷித் சஹானி | திரு.குரேஷி |  |
| ஃபரிதா டாடி | திருமதி குரேஷி |  |
| அமர்தீப் ஜா | திருமதி ரஸ்டோகி |  |
| முகுந்த் பட் | ரஸ்டோகி |  |
| ஜாவிட் ஜெஃப்ரி | அசல் ரஞ்சோட்தாஸ் ஷியாமளதாஸ் சன்சட் (கௌரவ வேடம்) |  |
| அருண் பாலி | ஷியாமளதாஸ் சன்சட் |  |
| அலி பசல் | ஜாய் லோபோ |  |
| அகில் மிஷ்ரா | நூலகர் துபே |  |
| ராஜீவ் ரவீந்திரநாதன் | முன்நின்று பகிடிவதை செய்பவர் |  |
| ஹர்விந்தர் சிங் | தில்லான் | } |
# ரி.வி. லங்கா

**ரி.வி. லங்கா** *(TV Lanka)* இலங்கையில் ஒளிபரப்பாகும் சிங்கள மொழி தொலைக்காட்சிச் சேவையாகும். டிசம்பர் 5 2001 ல் செய்மதி ஒளிபரப்புச் சேவையாக ஆரம்பிக்கப்பட்டது. இந்த ஒளிபரப்பு நிலையம் மத்திய கிழக்கு நாடுகளிலும் மற்றும் ஐரோப்பிய நாடுகளிலும் வாழும் சிங்கள மொழி பேசும் இலங்கையர்களை நோக்கமாகக் கொண்டு நிகழ்ச்சிகளை ஒளிபரப்பி வருகின்றது. சிங்கள மொழிபேசும் வெளிநாட்டிலிருப்பவர்களை திருப்திப்படுத்தும் ஒரு முழுமையான சேவையாகும். நாடகங்கள் இசை விவரணம் சிறுவர் நிகழ்ச்சிகள் மற்றும் செய்திகள் ஆகியவற்றை ஒளிபரப்பி வருகிறது.  
தற்போது தேசிய மட்டத்தில் நிகழ்ச்சிகளை பார்க்கக்கூடியதாக உள்ளது.
# இலங்கை தொலைத்தொடர்புகள் ஒழுங்குபடுத்தும் ஆணைக்குழு

**இலங்கை தொலைத்தொடர்புகள் ஒழுங்குபடுத்தும் ஆணைக்குழு** (ஆங்கிலம்: *Telecommunications Regulatory Commission of Sri Lanka*, சிங்களம்: *ශ්රී ලංකා විදුලි සංදේශ නියාමන කොමිෂන් සභාව*) என்பது இலங்கையில் தொலைத்தொடர்புச் சேவைகளை ஒழுங்குபடுத்துவதற்காக, சட்டம் எண் 27இற்கேற்ப 1996ஆம் ஆண்டு இலங்கை அரசாங்கத்தால் அமைக்கப்பட்ட ஆணைக்குழு ஆகும்.
# இலங்கை தொலைத்தொடர்புகள் ஒழுங்குபடுத்தும் ஆணைக்குழு

## நிறுவனக் கட்டமைப்பு

| பெயர் | தொழில் |  |
| --- | --- | --- |
| லலித் வீரதுங்க | தலைவர் |  |
| அனுஷ பல்பிட | பொது இயக்குநர் |  |
| எசு. எசு. சகபந்து | ஆணைக்குழு உறுப்பினர் |  |
| பிரசன்ன டி சில்வா | ஆணைக்குழு உறுப்பினர் |  |
| யு. என். ரோட்ரிகோ | நிருவாக இயக்குநர் |  |
| எசு. பி. எசு. பெரேரா | நிருவாக மற்றும் மனித வளங்கள் இயக்குநர் | } |
# தமிழக முத்திரைக் காசு வார்ப்புக் கூடுகள்

**தமிழக முத்திரைக் காசு வார்ப்புக் கூடுகள்** என்பது தமிழக முத்திரைக் காசுகள் செய்ய பயன்பட்ட வார்ப்புக் கூடுகளாகும். இதில் கிடைத்த சாம்பல் நிற வார்ப்புக் கூடுகள் இரண்டும் சென்னை பல்கலைக்கழகப் பண்டைய வரலாறு மற்றும் தொல்லியல் துறையால் நடந்த இரு அகழ்வாராய்ச்சிகளில் கண்டெடுக்கப்பட்டவை.
# தமிழக முத்திரைக் காசு வார்ப்புக் கூடுகள்

## கூடுகள்

1. முதலாம் வார்ப்புக் கூட்டில் ஒரே தரத்தில் நான்கு நாணயங்களை தயாரிக்கக் கூடிய வசதி உள்ளது. இவற்றில் 2 காசச்சுகள் நல்ல நிலையிலும், 2 மிகத்தேய்ந்த நிலையிலும் காணப்படுகின்றன. இவற்றில் யானை, காளை மற்றும் அறுகிளைச் சின்னம் ஆகியவை காணப்படுகின்றன.
1. இரண்டாம் கூடு காஞ்சிபுரம் அகழ்வில் கண்டுபிடிக்கப்பட்டது. இவற்றில் உள்ள அச்சுகளில் ஒன்று நல்ல நிலையிலும் மற்ற மூன்றும் தேய்ந்த நிலையிலும் காணப்படுகின்றன. இவற்றில் யானை, காளை மற்றும் அறுகிளைச் சின்னம் ஆகியவை காணப்படுகின்றன.
# தமிழக முத்திரைக் காசு வார்ப்புக் கூடுகள்

## முக்கியத்துவம்

முதலில் இதைப்போன்ற முத்திரை காசுகள் வட இந்தியாவில் இருந்து தமிழகம் வந்தவை என்ற கருத்து நிலவியது. ஆனால் மகாலிங்கம் போன்றவர்கள் கி.மு. ஐந்தாம் நூற்றாண்டு முதலே பாண்டியர்கள் முத்திரைக்காசுகளை வெளியிட்டுள்ளதால் வடவிந்திய வழியே தமிழகத்துக்கு இக்காசுகள் வந்தவை என்ற கருத்தை மீளாய்வு செய்ய வேண்டும் என்று கருதினர். அந்நேரத்தில் நடன காசிநாதன் வெளியிட்ட தமிழக முத்திரைக்காசுகளின் பட்டியல் மற்றும் இவ்வார்ப்புக்கூடுகளும் அதை உறுதிப்படுத்தின.
# தமிழக முத்திரைக் காசு வார்ப்புக் கூடுகள்

## மூல நூல்கள்

- தமிழர் காசு இயல், உலகத் தமிழாராய்ச்சி நிறுவனம், சென்னை.
- பண்டைய தமிழகம், சி.க. சிற்றம்பலம், யாழ்ப்பாணப் பல்கலைக்கழகம், இலங்கை.
# விக்கிப்பீடியா:முதற்பக்கக் கட்டுரைகள்/சனவரி 8, 2012

**காட்சிக்குட்பட்ட பேரண்டம்** என்பது பெருவெடிப்பு கோட்பாட்டில் மனிதர்களால் காணப்படக்கூடிய விண்மீன் பேரடைகளையும் அவை சார்ந்த பருப்பொருட்களையும் குறிக்கும். பொதுவாகப் பேரண்டம் என்றால் காட்சிக்குட்பட்ட பேரண்டம், கரும்பொருட்கள், கரும் ஆற்றல், ஒளி எல்லையைத் தாண்டியுள்ள பகுதி ஆகியவை அனைத்தும் உள்ளடங்கும். அண்டத்தின் எல்லையைப் பால்வழி மையத்திலிருந்து 1,00,008 கோடி ஒளியாண்டுகள் என வைத்துக்கொண்டால், அதில் பால் வழி மையத்திலிருந்து 4,650 கோடி ஒளியாண்டுகள் தொலைவில் இருந்து மட்டுமே ஒளி மானிடரை வந்தடைந்திருக்கிறது. மீதமுள்ள முழு பகுதிகளையும் காண மானிடர்களுக்கு மேலும் 95,358 ஆண்டுகள் (1,00,008-4,650) ஆகும். ஒளி வந்தடைந்த பகுதிகள் காட்சிக்குட்பட்ட பேரண்டம் எனப்படும். காட்சிக்குட்பட்ட பேரண்டம் பால் வழி மையத்திலிருந்து எந்தக் கோணத்தில் பார்த்தாலும் குறைந்தது 1,400 கோடி புடைநொடி தூரத்தினைக் கொண்டிருக்கும். இதன் கொள்ளளவு 3.5 &times; 10<sup>80</sup> கனசதுர மீட்டர்கள். **மேலும்...**
---  
**பேரரசன் அலெக்சாண்டர்** (கிமு 356-323) கிரேக்கத்தின் பகுதியான மக்கெடோனின் மன்னன். உலக வரலாற்றில் பெரும் வெற்றிகளைப் பெற்ற இராணுவத் தலைவர்களில் ஒருவனாக இவன் போற்றப்படுகிறான். இவன் ஈடுபட்ட எந்தப் போரிலும் தோல்வியடைந்ததில்லை எனவும் சொல்லப்படுகிறது. இவனது காலத்தில் பண்டைய கிரேக்கர்களுக்குத் தெரிந்த உலகின் பெரும் பகுதியைக் கைப்பற்றி ஆண்டான். தனது பேரரசின் எல்லைகளை இந்தியாவின் பஞ்சாப் வரை நீட்டியிருந்தான். இவன் இறப்பதற்கு முன்பே, அரேபியக் குடாநாட்டுக்குள் தனது வணிக நடவடிக்கைகளையும், படை நடவடிக்கைகளையும் விரிவாக்குவதற்குத் திட்டமிட்டிருந்தான். அலெக்சாண்டர் பல வெளிநாட்டவர்களைத் தனது படையில் சேர்த்திருந்தான். இதனால் சில அறிஞர்கள் இவன் இணைப்புக் கொள்கையைக் கடைப்பிடித்தான் என்றனர். தனது படை வீரர்களையும், பிற நாட்டுப் பெண்களை மணம் செய்யுமாறு ஊக்கப்படுத்தினான். பன்னிரண்டு ஆண்டு காலத் தொடர்ச்சியான படை நடவடிக்கைகளுக்குப் பின்னர் அலெக்சாந்தர் காலமானான். **மேலும்...**
# அரியாலை முத்து விநாயகர் கோவில்

**ஸ்ரீ முத்துவிநாயகர் கோவில்** அரியாலை கிழக்கு வீதிக்கு வடக்காக கிழக்கு அரியாலையில் சுமார் 300 மீட்டர் தூரத்தில் அமைந்துள்ளது. இக்கோவிலின் கும்பாபிஷேகம் 30 ஜனவரி 2012 இல் நடைபெற்றது. இவ்வாலயத்தில் ஒவ்வொருநாளும் மூன்று நேரப்பூசை நடைபெற்றுக்கொண்டிருக்கிறது. உள்வீதி மண்டபத்தில் 24 தூண்கள் போடப்பட்டுள்ளதுடன் மொத்தமாக 48 தூண்களாக ஆலயம் விரிவாக்கப்பட உள்ளது. இவ்வாயத்துக்குச் சொந்தமாக வயற்காணிகளும் தென்னம் தோப்புக்களும் உள்ளது. ஆலய பரிபாலன சபை 11 உறுப்பினர்களைக் கொண்டுள்ளது. 3 வருடங்களுக்கு ஒருமுறை நிருவாக சபை தெரிவுசெய்யப்படுகிறது.  
இவ் வாலயம் இந்து சமய கலாச்சார அலுவல்கள் திணைக்களத்தில் 02 ஏப்ரல் 2012 அன்று HA/5/JA/1438 இலக்கத்திற் பதிவுசெய்யப்பட்டது.
# செங்கடல் செலவு

**செங்கடல் செலவு** (*The Periplus of the Erythraean Sea or Periplus of the Red Sea*) என்பது உரோம மாலுமிகளால் கையேடு போன்று பயன்படுத்தப்பட்ட ஒரு செலவுக் குறிப்பேடு ஆகும்.
# செங்கடல் செலவு

## முக்கியத்துவம்

- தமிழக வரலாற்றை பொறுத்தவரை இதில் :
- இதை பெரிப்ளசு, டொலமி காலங்களில் பயன்படுத்தியுள்ளனர்.
- இதை வைத்து [[ரோம், சங்க காலத் தமிழகம் போன்றவற்றின் பொருளாதார ஏற்றத்தாழ்வுகளை ஆராயலாம்.
# ஹம்சநாதம்

**ஹம்சநாதம்** இராகம் கருநாடக இசையில் பயன்படும் இராகங்களில் ஒன்றாகும். இது 59வது மேளகர்த்தா இராகமும், "திசி" என்று அழைக்கப்படும் 10வது சக்கரத்தின் 5வது இராகமுமாகிய தர்மவதியின் ஜன்னிய இராகம் ஆகும்.
# ஹம்சநாதம்

## இலக்கணம்

இந்த இராகத்தில் தற்போது பாடப்படும் வகையில், ஷட்ஜம் (ஸ), சதுஸ்ருதி ரிஷபம்(ரி<sub>2</sub>), பிரதி மத்திமம் (ம<sub>2</sub>), பஞ்சமம், காகலி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ஸ் நி<sub>3</sub> ப ம<sub>2</sub> ரி<sub>2</sub> ஸ | } |
| --- | --- | --- |  
- இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும்.
- இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இது ஔடவ-ஔடவ இராகம் எனப்படுகின்றது.
# ஹம்சநாதம்

## உருப்படிகள்

| *பன்டுரீதி கோலு* | ஆதி | தியாகராஜர் | } |
| --- | --- | --- | --- |
# நெடுங்குழு 11 தனிமங்கள்

| ↓&nbsp;<small>கிடை வரிசை</small> |
| --- |  
**11 ஆவது தொகுதி தனிமங்கள்** *(Group 11 Element*) என்பவை தனிம வரிசை அட்டவணையின் 11 ஆவது குழுவில் இடம்பெற்றுள்ள தனிமங்களைக் குறிக்கும். தாமிரம் (Cu), வெள்ளி (Ag) , தங்கம் (Au), இரோயன்ட்கெனியம் (Rg) ஆகிய தனிமங்கள் இக்குழுவில் இடம்பெற்றுள்ளன. தொல் காலத்திலிருந்தே பயன்படுத்தப்பட்டு வருவதால் இவ்வுலோகங்கள் நாணய உலோகங்கள் என்று அழைக்கப்படுகின்றன. இரோயன்ட்கெனியம் தனிமமும் இந்த குழுவுடன் அட்டவணையில் வைக்கப்படுகிறது, இருப்பினும் இந்த குழுவிலுள்ள இதர கன உலோகங்கள் போல இதுவும் செயல்படுகிறதா என்பதை உறுதிப்படுத்த எந்த இரசாயன பரிசோதனையும் இன்னும் மேற்கொள்ளப்படவில்லை. முதல் மூன்று தனிமங்களும் இயற்கையில் தோன்றுகின்றன . தாமிரம், வெள்ளி மற்றும் தங்கம் முதலியன் தனிமநிலையிலேயே இயற்கையில் கிடைக்கின்றன.
# நெடுங்குழு 11 தனிமங்கள்

## வரலாறு

தொல் பழங்காலத்திற்கு முன்பிருந்தே இரோயன்ட்கெனியம் தவிர பிற தனிமங்கள் நன்கு அறியப்பட்டிருந்தன. இவை அனைத்தும் தனிம நிலையிலேயே இயற்கையில் கிடைத்தன. இவற்றை பிரித்தெடுக்கும் உலோகவியல் மிகவும் அவசியாகிறது.
# நெடுங்குழு 11 தனிமங்கள்

## பண்புகள்

மற்ற குழுக்களைப் போலவே, இந்த குடும்பத்தின் தனிமங்களும் எலெக்ட்ரானின் கட்டமைப்பில், குறிப்பாக வெளிப்புற வட்டப்பாதைகளில் உள்ள இனைதிறன் கூட்டில் ஒரே எண்ணிக்கையிலான எலக்ட்ரான்களைப் பெற்றுள்ளன. ஒத்த இணைதிறனைப் பெற்றுள்ளன. இதனால் ஒத்த வேதிப்பண்புகளையும் பெற்றுள்ளன. உருகுநிலை, கொதிநிலை, அடர்த்தி போன்ற இயற்பியல் பண்புகளில் சிராக மாறுபடுகின்றன. நான்காவதாக இடம்பெற்றுள்ள இரோயன்ட்கெனியம் மட்டும் விதிவிலக்காக உள்ளது.
| Z | தனிமம் | எலக்ட்ரான்களின் எண்ணிக்கை]] |  |
| --- | --- | --- | --- |
| 29 | cதாமிரம் | 2, 8, 18, 1 |  |
| 47 | வெள்ளி | 2, 8, 18, 18, 1 |  |
| 79 | தங்கம் | 2, 8, 18, 32, 18, 1 |  |
| 111 | இரோயன்ட்கெனியம் | 2, 8, 18, 32, 32, 17, 2 (முன்கனிப்பு) | } |  
11 ஆவது குழுவின் அனைத்து தனிமங்களும் ஒப்பீட்டளவில் மந்தமாக வினைபுரியக் கூடியவை ஆகும். அனைத்தும் அரிப்புத் தடுப்பிகளாகவும் உள்ளன. தாமிரம் தங்கமும் நிறங்கொண்ட தனிமங்கள் ஆகும்.
இவை அனைத்தும் மின் தடையை குறைவாகத் தருவதால் மின் கம்பிகளில் பயன்படுத்தப்படுகின்றன. தாமிரம் மிகவும் விலை குறைவானதாகவும் பரவலாகப் பயன்படுத்தக் கூடியதாகவும் உள்ளது. தங்கமும், வெள்ளியும் ஒருங்கிணைந்த உள் சுற்றுகளில் பயன்படுத்தப்படுகின்றன. வெள்ளி முலாம் பூசப்பட்ட தாமிரக் கம்பிகள் சில சிறப்புக் கருவிகளில் பயன்படுகின்றன.
# நெடுங்குழு 11 தனிமங்கள்

## தோற்றம்

சிலிம் சீனா, மெக்சிகோ, உருசியா, அமெரிக்கா போன்ற நாடுகளில் தாமிரம் அதன் இயற்கைத் தோற்றத்திலேயே கிடைக்கிறது. தாமிர பைரைடுகள் (CuFeS2), குப்ரைட் (Cu2O), மாலகைட்டு (Cu(OH)2CuCO3), காப்பர் கிளான்சு (Cu2S), அசூரைட்டு (Cu(OH)22CuCO3) உள்ளிட்டவை தாமிரத்தின் தாதுக்களாகும்.  
தாமிர பைரைட்டு மிகமுக்கியமான தாமிரத் தாதுவாகும். உலக தாமிர உற்பத்தியில் கிட்டத்தட்ட 76% தாமிரம் இத்தாதுவிலிருந்தே எடுக்கப்படுகிறது.  
வெள்ளியும் தங்கத்துடன் ஒரு கலப்புலோகமாக எலக்ட்ரம் என்ற பெயரில் இயற்கையில் தனித்துக் கிடைக்கிறது. கந்தகம், ஆர்சனிக், ஆன்டிமணி, ஆகிய தனிமங்களின் தாதுக்களுடன் கலந்து காணப்படுகிறது.
ஆர்ன் வெள்ளி மற்றும் பைரார்கைட்டு (Ag3SbS3), குளோரார்கைட்டு (AgCl), அர்செண்டைட்டு (Ag2S) போன்றவை வெள்ளியின் தாதுக்களாகும். பார்கசு செயல்முறையில் வெள்ளி தயாரிக்கப்படுகிறது.
# நெடுங்குழு 11 தனிமங்கள்

## பயன்பாடுகள்

இந்தக் குழுவைச் சேர்ந்த உலோகங்கள், குறிப்பாக வெள்ளி அதனுடைய நாணய அல்லது அலங்கார மதிப்புகளைத் தாண்டி வெளியேயும் தொழில்துறை பயன்பாடுகளுக்கு அவசியம் தரும் அசாதாரண பண்புகள் கொண்டதாக இருக்கிறது. இவை அனைத்தும் அற்புதமான மின்கடத்தும் உலோகங்களாகும். அதிக அளவில் மின்சாரத்தைக் கடத்தும் உலோகங்கள் வரிசையை வெள்ளி, செம்பு மற்றும் தங்கம் என்று வரிசைப்படுத்தலாம். வெள்ளி ஒரு நல்ல வெப்பம் கடத்தும் உலோகமாகவும் ஒளியை பிரதிபலிக்கும் தன்மையை கொண்டதாகவும் உள்ளது. வெள்ளியின் மீது உருவாகும் வெள்ளியை ஒளி மங்கச் செய்யும் படலமும் நன்றாக மின்சாரத்தைக் கடத்துவதாக உள்ளது.  
மின் கம்பி மற்றும் மின் சுற்றுகளில் தாமிரம் பரவலாகப் பயன்படுத்தப்படுகிறது. வெள்ளி மற்றும் தங்கம் போன்ரவை மின் பயன்கள் மட்டுமின்றி அலங்காரப் பொருட்கள் தயாரிப்பிலும் பயன்படுகின்றன. வெள்ளி தனிமம் விவசாயம் மருந்து, புகைப்பட வேதியியலிலும் பயன்படுத்தப்படுகிறது.  
தங்கம், வெள்ளி மற்றும் செப்பு ஆகிய மூன்றும் மிகவும் மென்மையான உலோகங்களாகும், இதனால் நாணயங்களாக அன்றாட பயன்பாட்டில் எளிதில் சேதமடைகின்றன. பிற உலோகங்களுடன் கலப்புலோகமாகப் பயன்படுத்தப்பட்டு உறுதியான நாணயங்கள் தயாரிக்கப்படுகின்றன.
# தெரன தொலைக்காட்சி

**தெரன தொலைக்காட்சி** *(Derana TV)* இலங்கையில் ஒளிபரப்பாகும் சிங்கள தொலைக்காட்சிச் சேவையாகும். அக்டோபர் 11 2005ல் ஆரம்பிக்கப்பட்ட இச்சேவை பவர் ஹவுஸ் நிறுவனத்தின் ஒரு பகுதியாக இயங்குகின்றது.  
வர்த்தக நோக்கிலான நிகழ்ச்சிகளை ஒளிபரப்புவதோடு சிங்களத்தில் செய்திகளையும் அரசியல் விவாதங்களையும் விசேட தினங்களில் தமிழ்த் திரைப்படங்களையும் ஒளிபரப்பி வருகின்றது. இதன் நிகழ்ச்சிகளை தேசிய மட்டத்தில் பார்க்கக்கூடியதாக உள்ளது.
# பெரும்பஞ்ச மூலம்

**பெரும்பஞ்ச மூலம்** என்பது சித்த மருத்துவத்தில் பயன்படுத்தப்படும் மருந்துகளின் தொகுப்புப் பெயர். பெரும்பஞ்ச மூலம் என்ற சொல்லுக்கு ஐந்து பெரிய வேர்கள் என்று பொருள். வில்வம், பெருங் குமிழ், தழுதாழை, பாதிரி, வாகை ஆகியவை இந்த ஐந்து வேர்கள் ஆகும்.சிறுபஞ்ச மூலம் என்பது ஐந்து சிறிய செடிகளின் வேர்ளைக் குறிக்கிறது.
# ஹம்சநாடிணி

**ஹம்சநாடிணி** கர்நாடக இசையின் 18ஆவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் 6ஆவது இராகமுமாகிய ஹாடகாம்பரியின் ஜன்னிய இராகம் ஆகும்.
# ஹம்சநாடிணி

## இலக்கணம்

இந்த இராகத்தில் சட்சம் (ச), சுத்த ரிசபம் (ரி<sub>1</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் ப ம<sub>1</sub> க<sub>3</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 4 சுரங்களும் அவரோகணத்தில் 5 சுரங்களும் உள்ளன. இதனால் இதை "சுவராந்திர-ஔடவ" இராகம் என்பர்.
# லினோலெயிக் அமிலம்

லினோலெயிக் அமிலம் மனிதர்களும், விலங்குகளும் பல்வேறு உயிரியல் பணிகளைச் செய்ய தேவையான, பிற தளப்பொருள்களிலிருந்து தேவையான அளவு உருவாக்க முடியாத, உணவிலிருந்து கிடைக்க வேண்டிய அத்தியாவசியமான கொழுப்பு அமிலங்களின் இரண்டு குடும்பங்களில் ஒன்றைச் சேர்ந்தது.  
பல்நிறைவுறா கொழுப்பு அமிலமான லினோலெயிக் அமிலம், அராகிடோனிக் அமிலம் (AA) உயிரித்தொகுப்பிலும், அதன் மூலமாக சில புரோஸ்டாகிளாண்டின்களின் (PG) உயிரித்தொகுப்பிலும் உபயோகப்படுகிறது. லினோலெயிக் அமிலம் செல்சவ்வுகளின் கொழுமியத்தில் காணப்படுகிகிறது. பல தாவர எண்ணெய்களில் (கசகசா, குசம்பப்பூ எண்ணெய், சூரியகாந்தி எண்ணெய் மற்றும் சோள எண்ணெய்) இந்த அமிலம் ஏராளமாக (எடையில் பாதிக்கும் மேலாக) உள்ளது.  
உடல் நலத்திற்கு ***இன்றியமையாக் கொழுப்பு அமிலமான*** லினோலெயிக் அமிலம் தேவைப்படுகின்றது. ஆய்வுகளில், லினோலெயிக் அமிலக் குறைபாடு கொண்ட உணவினை உட்கொண்ட எலிகள் மிதமான தோல் தடித்தல், முடி உதிர்வு மற்றும் குறைந்த காயம் ஆறும் தன்மையினைக் கொண்டிருந்தன. ஆனால், சாதாரணமாக உட்கொள்ளும் உணவின் மூலமாகவே நமக்குத் தேவையான லினோலெயிக் அமிலம் கிடைத்து விடுவதால் இதன் குறைபாடு என்பது மிக அரிதாகும். எனவே, மருத்துவத்தை நாடும் நிலைமைக் கிடையாது.  
ஒலெயிக் அமிலத்துடன் லினோலெயிக் அமிலத்தையும் கரப்பான் பூச்சிகள் இறக்கும்போது, பிற கரப்பான்கள் அந்தப் பகுதிக்கு வருவதைத் தடுக்க, வெளிவிடுகின்றன. இதைப்போலவே எறும்புகளும், தேனீக்களும் இறக்கும்போது ஒலெயிக் அமிலத்தை வெளிவிடுகின்றன.  
படிகள்|370 px]]
# லினோலெயிக் அமிலம்

## உணவு மூலங்கள்

| மேற்கோள்கள் |  |  |
| --- | --- | --- |
| குசம்பப்பூ எண்ணெய் | 78% |  |
| கொடிமுந்திரி விதை எண்ணெய் | 73% |  |
| அபினி விதை (கசகசா) எண்ணெய் | 70% |  |
| சூரியகாந்தி எண்ணெய் | 68% |  |
| சணல் எண்ணெய் | 60% |  |
| சோள எண்ணெய் | 59% |  |
| கோதுமை முளை எண்ணெய் | 55% |  |
| பருத்தி விதை எண்ணெய் | 54% |  |
| சோயா அவரை எண்ணெய் | 51% |  |
| வாதுமை எண்ணெய் | 51% |  |
| நல்லெண்ணெய் | 45% |  |
| அரிசித் தவிட்டு எண்ணெய் | 39% |  |
| பசுங்கொட்டை (பிஸ்தா பருப்பு) எண்ணெய் | 32.7% |  |
| கடலை எண்ணெய் | 32% |  |
| காட்டுக்கடுகு எண்ணெய் | 21% |  |
| கோழிக் கொழுப்பு | 18-23% |  |
| முட்டையின் மஞ்சள் கரு | 16% |  |
| ஆளிவிதை எண்ணெய் | 15% |  |
| பன்றிக் கொழுப்பு | 10% |  |
| ஆலிவ் எண்ணெய் | 10% |  |
| புல்லின மர எண்ணெய் | 10% |  |
| கொக்கோ வெண்ணெய் | 3% |  |
| மகடாமியா கொட்டை எண்ணெய் | 2% |  |
| வெண்ணெய் | 2% |  |
| தேங்காய் எண்ணெய் | 2% |  |
| &nbsp; | <small><sup>†</sup>சராசரி அளவு</small> | } |
# பெட்ரோனாஸ்

**பெட்ரோலியம் நேசனல் பெர்காட்** (மலாய்:*Petroliam Nasional Berhad*; ஆங்கிலம்: *National Petroleum Limited*), சுருக்கமாக *பெட்ரோனாசு*, என்பது ஆகத்து 17, 1974-இல் நிறுவப்பட்ட மலேசிய எண்ணெய் மற்றும் கனிவள நிறுவனமாகும்.  
இந்த நிறுவனம், முற்றிலும் மலேசிய அரசாங்கத்திற்கு உரிமையான அரசு நிறுவனம் ஆகும். பெட்ரோனாஸ் நிறுவனம், நாட்டின் எண்ணெய் வளங்களைக் கண்டறிவதும் பராமரிப்பதையும் நோக்கமாக கொண்டுள்ளது.
# பெட்ரோனாஸ்

## பொது

பார்ச்சூன் இதழ் வெளியிடும் உலகின் 500 மிகப்பெரிய நிறுவனங்கள் பட்டியலில், பெட்ரோனாஸ் நிறுவனம் 2022-ஆம் ஆண்டில் 216-ஆவதாகவும், 2021-ஆம் ஆண்டில் 277-ஆவதாகவும் இடம்பெற்றுள்ளது.  
எண்ணெய் மற்றும் எரிவாயு நிறுவனமான பெட்ரோனாஸ், அமெரிக்க டாலர் US$152.50 பில்லியன் (ரிங்கிட் RM679.70 பில்லியன்) மொத்த சொத்துக்களைக் கொண்டுள்ளது; மற்றும் 46 ஆயிரத்திற்கும் அதிகமானோருக்கு (2023) வேலை வாய்ப்புகளை வழங்கி வருகிறது.
# விக்கிப்பீடியா:ஆலமரத்தடி/தொகுப்பு66

## தாவரப் பெயரீட்டுத் தரவுகள்

முன்னர் பதிவிட்டவர்கள் ஏராளமான தாவரங்களின் பெயரீட்டுச் சட்டகங்களில் தரவுகளைப் பிழையாக வழங்கியுள்ளனர். அவற்றைப் பார்த்துத் திருத்த வேண்டும்.--பாஹிம் 17:28, 15 திசம்பர் 2011 (UTC)
:அத்தகைய தாவரங்களைத் தனிப் பகுப்பாக இட்டால் அவற்றை திருத்துவதற்கு வசதியாக இருக்கும்.
# விக்கிப்பீடியா:ஆலமரத்தடி/தொகுப்பு66

## ஊடகப் போட்டி பற்றி தி இந்துவில் செய்தி

ஊடகப் போட்டி பற்றிய செய்தி இந்தியாவிலிருந்து வெளியாகும் தி இந்து நாளிதழில் இன்று (டிசம்பர் 16) இறுதி பக்கத்தில் வெளியாகியுள்ளது - Contest to add files to Tamil Wikipedia gathers steam. பத்திரிக்கையாளர் ரேணுகா தெளிவாகவும் அருமையாகவும் போட்டி பற்றி விளக்கியுள்ளார். மேலும் தேசிய செய்திகள் வெளியாகும் பக்கத்தில் வெளியாகியுள்ளதால், இந்துவின் அனைத்து பதிப்புகளிலும் வெளியாகியிருக்கும்.--சோடாபாட்டில்<sup>உரையாடுக</sup> 05:01, 16 திசம்பர் 2011 (UTC)
:இன்றைய சென்னைப் பதிப்பில் காணவில்லை; இராசத்தான் அரசின் மூன்றுபக்க விளம்பரம் இதனை தள்ளிப்போட்டிருக்கலாம்.--மணியன் 05:18, 16 திசம்பர் 2011 (UTC)  
:பெங்களூர் பதிப்பிலும் காணவில்லை என்று சொன்னார்கள். சில பதிப்புகளில் மட்டும் வெளியாகியுள்ளது என நினைக்கிறேன்.--சோடாபாட்டில்<sup>உரையாடுக</sup> 05:37, 16 திசம்பர் 2011 (UTC)  
:: "Foreign contribution" ..ம்ம் No. இதைத் தவிர செய்திக் கட்டுரை நன்றாக உள்ளது. --Natkeeran 17:20, 24 திசம்பர் 2011 (UTC)
# விக்கிப்பீடியா:ஆலமரத்தடி/தொகுப்பு66

## Summary and perspectives from Discussions with Indic language wikimedians - 2011

Dear All,  
I have sent a detailed note to the various local language and India community mailing lists summarizing my discussions with various Indic editors. In this note, I have also shared my perspectives on a series of issues related to community building (keeping existing editors, welcoming back old editors, attracting newbies, improving outreach, encouraging communication, collaborating on articles, and celebrating success), project quality (discouraging the use of bots for content creation and being more selective in adoption of English wikipedia policies) as well as on readership. It is a long post but I request you to go through this page in meta wiki. Please share your comments and feedback as a reply below this, or on the meta talk page of my post, or directly to me. I am really keen on hearing from as many of you as I can - and to start working together. --Shijualex 13:11, 16 திசம்பர் 2011 (UTC)
# விக்கிப்பீடியா:ஆலமரத்தடி/தொகுப்பு66

## மாற்றங்கள் தெரிவதில்லை

:தொகுத்து முடித்த ஒரு பக்கத்தை கவனிக்கவும் என்ற தேர்வை இயக்கிய பின்னரும், அதில் செய்யப்படுகின்ற மாற்றங்கள் எனது முகப்பில் அறிவிப்புகளாக வருவதில்லை. என்ன பிரச்சனையாக இருக்கக்கூடும்?--ஏர்னஸ்டோ பாலாஜி 14:35, 17 திசம்பர் 2011 (UTC)  
::மாற்றங்கள் உங்கள் முகப்பில் அறிவிப்புகளாக வராது. பதிலாக, அவை சிறப்பு:RecentChanges பகுதியில் தடிமனாகக் காட்டப்படும். --**<b>சூர்யபிரகாசு</b>** **<sup><small>உரையாடுக...</small></sup>** 17:50, 17 திசம்பர் 2011 (UTC)  
:::ஆங்கில விக்கியில் அவ்வாறு வரும் என நினைக்கிறேன்.--ஏர்னஸ்டோ பாலாஜி 18:08, 17 திசம்பர் 2011 (UTC)\\  
::::ஓ! அதுவா? அது ஒரு பயனர் நிரல்வரி (user script). முன்பு தமிழ் விக்கியில் நான் மட்டும் அது போன்றதொரு நிரல்வரியைக் கொஞ்சநாள் பயன்படுத்திவந்தேன். பின்னர், அது ஒருங்குறி சிக்கல்களைத் தந்ததால் மேலும், ஆங்கில விக்கியைப் போலக் கட்டுரைகள் பலரால் அதிக நேரங்களில் தொகுக்கப்படாமலிருந்ததால் அது பயனற்ற ஒன்றாகவே இருந்தது. மேலும், தொகுத்துக் கொண்டிருக்கும்போது இடையிடையே "செய்திப் பெட்டி" வந்து எரிச்சலூட்டுவதாய் அமையும். :( எனவே, அந்த நிரல்வரியை நீக்கிவிட்டேன். உங்களுக்கு வேண்டுமெனில் கேளுங்கள், ஓரிரு நிமிடங்களில் உருவாக்கிவிடுகிறேன். --**<b>சூர்யபிரகாசு</b>** **<sup><small>உரையாடுக...</small></sup>** 18:24, 17 திசம்பர் 2011 (UTC)
# விக்கிப்பீடியா:ஆலமரத்தடி/தொகுப்பு66

## த.விக்கி கொள்கைகள்

தமிழ்நாடு கட்டுரையை பார்த்தபோது சோடாபாட்டில் அரபு விக்கி மாநாட்டிற்கு சென்ற பொழுது, அங்கு அரபு விக்கியருடன் பேசும் பொழுது அரபு விக்கியில் புள்ளிவிவரம் சேகரிக்கும் தானியங்கி பற்றி அறிந்தார்.அத்தானியங்கி தினந்தோறும் புள்ளிவிவரங்களைச் சேர்த்து வருகிறது. நான் அதனை மொழிபெயர்த்து ஓர் சோதனை ஒட்டம் செய்தேன் -- பயனர்:Logicwiki/Stats/December_2011 . இது நல்லதெனில் ஒரு தானியங்கி கணக்கு மூலம் தினந்தோறும் புள்ளிவிவரங்களை சேமிக்கலாம். நன்றி ஸ்ரீகாந்த் 20:50, 17 திசம்பர் 2011 (UTC)  
:+1 மிக மிக நல்லதே. கிழமை வாரியாக நடக்கும் தொகுப்புப் பாணிகளை அறிய இது பெரிதும் உதவும். தினம் utc 00.00 இல் இயங்கும்படி இதனை ஏவலாம்.--சோடாபாட்டில்<sup>உரையாடுக</sup> 05:19, 18 திசம்பர் 2011 (UTC)  
:+1. -- சுந்தர் <sup>\பேச்சு</sup> 05:52, 18 திசம்பர் 2011 (UTC)  
:: --**<b>சூர்யபிரகாசு</b>** **<sup><small>உரையாடுக...</small></sup>** 11:07, 19 திசம்பர் 2011 (UTC)  
:: நன்றி, தானியங்கி அணுக்கம் பெற வேண்டுகோள் விடுத்துள்ளேன். ஸ்ரீகாந்த் 08:30, 18 திசம்பர் 2011 (UTC)  
:திட்டப் பக்கம் - விக்கிப்பீடியா:புள்ளிவிவரம்--சோடாபாட்டில்<sup>உரையாடுக</sup> 10:32, 26 திசம்பர் 2011 (UTC)
# விக்கிப்பீடியா:ஆலமரத்தடி/தொகுப்பு66

## தமிழ் இடைமுகம்

பன்னாட்டு நிறுவனங்களின் படைப்புகளில் தமிழ் இடைமுகத் தெரிவு அளிக்கப்படுவது அதிகரித்து வருகிறது என்பதற்கு அண்மையில் ஒரு எடுத்துக்காட்டு சிக்கியது. சூர்யா தனது சம்சுங் எண்ணிம புகைப்படக் கருவியில் தமிழ் இடைமுகப்பு உள்ளதைக் கண்டுபிடித்துக் கூறினார். சேலம் பட்டறை படநடையின் போது த.உழவன் அதனைப் படம்படித்து காமன்சில் ஏற்றியுள்ளார். அதன் படம் வலப்புறம் உள்ளது.
# விக்கிப்பீடியா:ஆலமரத்தடி/தொகுப்பு66

## Open Call for 2012 Wikimedia Fellowship Applicants

''I apologize that you are receiving this message in English. Please
help translate it.''
- Do you want to help attract new contributors to Wikimedia projects?
- Do you want to improve retention of our existing editors?
- Do you want to strengthen our community by diversifying its base and increasing the overall number of excellent participants around the world?
The Wikimedia Foundation is seeking Community Fellows and project ideas for the Community Fellowship Program. A Fellowship is a temporary position at the Wikimedia Foundation in order to work on a specific project or set of projects. Submissions for 2012 are encouraged to focus on the theme of improving editor retention and increasing participation in Wikimedia projects. If interested, please submit a project idea or apply to be a fellow by January 15, 2012. Please visit https://meta.wikimedia.org/wiki/Wikimedia_Fellowships for more information.  
Thanks!  
--Siko Bouterse, Head of Community Fellowships,
Wikimedia Foundation 03:07, 22 திசம்பர் 2011 (UTC)  
<small>Distributed via Global message delivery. (Wrong page? Fix here.)</small>
# விக்கிப்பீடியா:ஆலமரத்தடி/தொகுப்பு66

## Writers, Publishers Asked To Write More Books In Tamil (மலேசியா)

- Writers, Publishers Asked To Write More Books In Tamil
- Malaysia to have Tamil announcements at international airports
--Natkeeran 11:34, 22 திசம்பர் 2011 (UTC)
- சர்ச்சைக்குரிய இண்டர்லொக் புதினம் மலேசியப் பாடத்திட்டத்தில் இருந்து நீக்கப்பட்டது, விக்கிசெய்தி, திசம்பர் 22, 2011
# விக்கிப்பீடியா:ஆலமரத்தடி/தொகுப்பு66

## தேதிகளுக்கு தொடுப்புகள் மற்றும் மைக்ரோபார்மட் implementation

கட்டுரைகளில் அநாவசியத் தொடுப்புகளை குறைக்க பரிந்துரைக்கப்படுகிறது. பார்க்க::en:Wikipedia:Manual_of_Style/Linking, அந்த அடிப்படையில் பிறந்த தேதிகளில் வரும் தொடுப்புகளை நீக்கியிருக்கிறேன். அதாவது ஆவி வார்ப்புருவை இங்கு பதிந்திருக்கிறேன். **இது அநேக கட்டுரைகளில் இம்மாற்றம் இற்றைப்படுத்தப்பட்டுள்ளதால்** உங்களின் கருத்துக்களை அறிய விரும்புகிறேன். ((தொடுப்புகளில்லாமல்) முன்பு ஆகத்து 2, 2011 என்றிருந்தது.) எனினும் ஆண்டு பிறப்புகள் பகுப்பை நீக்கவில்லை. இதற்கு ஒப்புதல் கிடைக்கும் பட்சத்தில் மற்ற வார்ப்புருக்களிலும் மாற்றங்களை செய்யலாம்.  
அத்துடன் சில வார்ப்புருக்களில் மைக்ரோபார்மட்டை நடைமுறைப்படுத்த எண்ணியுள்ளேன். அதற்கும் உங்கள் கருத்துக்களை அறியத்தந்து பங்கெடுக்கவும். -- மாகிர் 05:54, 24 திசம்பர் 2011 (UTC)  
:மாகிர் ஆங்கில விக்கிப்பீடியாவில் கட்டுரைகள் இரு மில்லியன் தாண்டிய பின்னரே (2008 வாக்கில் என நினைக்கிறேன்) ஆண்டுகள், தேதிகளை இணைப்பதை நிறுத்தினர். (after date linking started crashing "what links here" feature for date/year articles and article rendering became difficult because of number of links). அதற்கு முன் அந்த அந்தத் தேதி மற்றும் ஆண்டுக் கட்டுரைகளை இற்றைப்படுத்த அவை மிக அவசியமாக இருந்தன. நாம் 42000 கட்டுரைகள் தான் கொண்டுள்ளோம் நமது கட்டுரை சொல் அளவும் ஆங்கில விக்கியின் சராசரி அளவுகளை விட மிக மிகக் குறைவு. மேலும் நமது ஆண்டு மற்றும் தேதிக் கட்டுரைகளை இற்றைப்படுத்த இவை அவசியமானது. தமிழ் விக்கி சூழலில் இது overlinking அல்ல. அவசியமான தொடுப்புகளே. இவறை நீக்க வேண்டாம். நாம் ஆங்கில விக்கிச்சூழலுக்குச் செல்ல பல பத்தாண்டுகள் ஆகும்.--சோடாபாட்டில்<sup>உரையாடுக</sup> 14:32, 24 திசம்பர் 2011 (UTC)  
::விளக்கத்திற்கு/கருத்துக்கு நன்றி சோடாபாட்டில். மீட்டுவிடுகிறேன். மாகிர் 16:09, 24 திசம்பர் 2011 (UTC)  
:மைக்ரோபார்மட் பயனர்களின் வேலையைக் கூட்டாதெனில் தாராளமாகச் செய்யலாம். ஆனால் தொடங்கி விட்டு ஒன்று போல் இருக்க வேண்டும் என்று அனைவரையும் கட்டாயம் செய்யச் சொல்லும் mandatory feature ஆக ஆகிவிடக்கூடாது. --சோடாபாட்டில்<sup>உரையாடுக</sup> 14:35, 24 திசம்பர் 2011 (UTC)  
::வார்ப்புருக்களில் மட்டும் தான் மாற்றம் செய்யப்போகிறோம். கட்டாயமில்லை எனினும் விரும்பத்தக்கது எனும் அடிப்படையில் இந்த வசதியை தேவைப்படும் இடங்களில் கடைபிடிப்பது நல்லது. (few html tags with css class) -- மாகிர் 16:09, 24 திசம்பர் 2011 (UTC)
# விக்கிப்பீடியா:ஆலமரத்தடி/தொகுப்பு66

## 59 வது இடத்தில் தமிழ்விக்கிப்பீடியா

தமிழ் விக்கிப்பீடியா இன்று மற்றுமொரு மைற்கல்லை தாண்டியுள்ளது. 282 மொழி விக்கிப்பீடியாக்கள் பட்டியலில் தமிழ் விக்கிப்பீடியா **59வது** இடத்திற்கு வந்துள்ளது. இந்த அடைவிற்கு ஒத்துழைப்பு நல்கிய அனைத்து விக்கிப்பீடியா அன்பர்களுக்கும் என் மனமார்ந்த வாழ்த்துக்களைத் தெரிவித்துக் கொள்கின்றேன். இதனை நாங்கள் கூட்டிணைப்பாக செயல்பட்டு பாதுகாப்போம்--P.M.Puniyameen 13:24, 24 திசம்பர் 2011 (UTC)  
: எல்லோருக்கும் வாழ்த்துக்கள். இன்னும் ஓரிரு தினங்களில் மொத்தத் தொகுப்புக்களின் எண்ணிக்கையும் 1 மில்லியனைத் தாண்ட இருக்கிறது. -- மயூரநாதன் 13:57, 24 திசம்பர் 2011 (UTC)
:வாழ்த்துக்கள் அனைவருக்கும்.--சஞ்சீவி சிவகுமார் 15:56, 24 திசம்பர் 2011 (UTC)